宿雲門寺
作者：宋之問
朝代：唐

paragraphs: 雲門若邪裏，泛鷁路纔通。
夤緣綠篠岸，遂得青蓮宮。
天香衆壑滿，夜梵前山空。
漾漾潭際月，颸飀杉上風。
茲焉多嘉遯，數子今莫同。
鳳歸慨處士，鹿化聞仙公。
樵路鄭州北，舉井阿巖東。
永夜豈云寐，曙華忽葱蘢。
谷鳥囀尚澀，源桃驚未紅。
再來期春暮，當造林端窮。
庶幾蹤謝客，開山投剡中。